Kurzemes hercogu kapenes

Kurzemes hercogu kapenes ir Rundāles pils muzeja ekspozīcija, kas atrodas Jelgavas pilī, Lielajā ielā 2, Jelgavā.
Ekspozīcijā apskatāms 21 metāla sarkofāgs un 9 koka zārki, kuros no 1569. līdz 1791. gadam apbedīti 24 Ketleru un 6 Bīronu dzimtas pārstāvji.

 Vēsture 
1737. gadā ar jaunievēlētā hercoga Ernesta Johana Bīrona pavēli uzspridzināja Jelgavas viduslaiku ordeņa pili un sāka celt mūsdienās redzamo Jelgavas pili.
Līdz 1740.gadam apbedījumus novietoja šķūnī, vēlāk pils cokolstāvā iekārtoja divas atsevišķas telpas hercogu kapeņu vajadzībām un uz tām pārvietoja mirušo valdnieku sarkofāgus no iepriekšējās, 1583. gadā celtās un 1738. gadā nojauktās baznīciņas pagraba velves. Pēc hercoga Ernesta Johana Bīrona nāves 1772. gada 28. decembrī viņu apglabāja hercogu kapenēs.

1820. gadā Dienvidaustrumu skvēra cokolstāvā ierīkoja pils mauzoleju ().
Vēstures gaitā kapenes vairākas reizes tika izlaupītas. 1705. gadā sarkofāgus izlaupīja zviedru kareivji, bet 1919. gadā kapenes izdemolēja gan boļševiki, gan Rietumkrievijas Brīvprātīgo armija. Latvijas brīvvalsts laikā tika veikta sarkofāgu restaurēšana, kapeņu remonts un paplašināšana, un 1935. gadā tās atvēra apskatei. Pēc Otrā pasaules kara kapenes ilgstoši postīja un apgānīja.

Trīs reizes (1973., 1976. un 1991. gadā) sarkofāgi tikuši detalizēti aprakstīti un mērīti.
1987. gadā kapenes nonāca Rundāles pils muzeja īpašumā, 1990. gadā tika restaurēts Ernesta Johana Bīrona un Benignas Gotlības fon Bīronas sarkofāgs. 1992. gadā ekspozīcija tika atvērta apmeklētājiem.
21. gadsimta sākumā tikuši restaurēti vēl vairāki sarkofāgi.

 Apglabāto saraksts 
 hercogs Gothards Ketlers (Gotthard Kettler, 1517—1587), apglabāts jaunierīkotajās Jelgavas pils baznīcas kapenēs
 Sigismunds Alberts Ketlers (Sigismund Albert Kettler, 1567—1569), Gotharda Ketlera mazgadīgais dēls
 Gothards Ketlers (Gotthard Kettler, 1568—1570), Gotharda Ketlera mazgadīgais dēls
 Georgs Ketlers (Georg Kettler, 1572), Gotharda Ketlera jaundzimušais dēls
 hercogiene Anna (Anna von Mecklenburg-Güstrow , 1533—1602), Meklenburgas hercoga Albrehta VII meita, Gotharda Ketlera sieva, mirusi Šverīnē
 hercogiene Sofija (Sophie von Prussia, 1582—1610), Prūsijas hercoga Albrehta Frīdriha meita, Vilhelma Ketlera sieva
 hercogs Vilhelms Ketlers (Wilhelm Kettler, 1574—1640), Gotharda Ketlera dēls, miris Pomerānijā, apglabāts hercogu kapenēs 1643. gada 23. februārī
 hercogs Frīdrihs Ketlers (Friedrich Kettler, 1569—1642), Gotharda Ketlera dēls
 princis Vladislavs Frīdrihs Ketlers (Wladislav Friedrich Kettler, 1647—1648), Jēkaba Ketlera mazgadīgais dēls
 hercogiene Elizabete Magdalēna (Elisabeth Magdalene von Pommern-Stettin, 1580—1649), Pomerānijas hercoga Ernesta Ludviga meita, Frīdriha Ketlera sieva, mirusi Dobeles pilī
 princese Kristīne Sofija Ketlere (Christine Sophie Kettler, 1649—1650), Jēkaba Ketlera mazgadīgā meita
 hercogiene Luīze Šarlote (Luise Charlotte von Brandenburg, 1617—1676), Jēkaba Ketlera sieva, Brandenburgas kūrfirsta sieva
 princis Kārlis Jēkabs Ketlers (Karl Jakob Kettler, 1654—1677), Jēkaba Ketlera dēls
 hercogs Jēkabs Ketlers (Jakob Kettler, 1610—1682), Vilhelma Ketlera dēls
 princis Johans Frīdrihs Ketlers (Johann Friedrich Kettler, 1682—1683), Frīdriha Kazimira mazgadīgais dēls
 princis Aleksandrs Ketlers (Alexander Kettler, 1658—1686), Jēkaba Ketlera dēls, miris pēc kaujas pie Budapeštas
 hercogiene Sofija Amālija (Sophia Amelia von Nassau-Siegen, 1650—1688), hercoga Frīdriha Kazimira 1. sieva
 princese Kristīne Sofija (Christine Sophie Kettler, 1688—1694), Frīdriha Kazimira mazgadīgā meita
 hercoga Frīdriha Kazimira nedzīvi dzimusi meita (1695)
 princis Leopolds Kārlis (Leopold Karl Kettler, 1693—1697), Frīdriha Kazimira mazgadīgais dēls
 hercogs Frīdrihs Kazimirs Ketlers (Friedrich Kasimir Kettler, 1650—1698), Jēkaba Ketlera dēls
 hercogs Frīdrihs Vilhelms Ketlers (Friedrich Wilhelm Kettler, 1692—1711), Frīdriha Kazimira Ketlera dēls, miris pēc kāzām pie Pēterburgas
 hercogs Ferdinands Ketlers (Ferdinand Kettler, 1655—1737), Jēkaba Ketlera dēls, miris Dancigā, apglabāts hercogu kapenēs 1743. gadā
 Pētera Bīrona nedzīvi dzimis dēls (1766)
 hercogs Ernests Johans Bīrons (Ernst Johann Biron, 1690—1772)
 hercogiene Benigna Gotlībe (Benigna Gottliebe von Trotha, 1703—1782), Ernesta Johana Bīrona sieva
 princis Pēteris Bīrons (Peter Biron, 1787—1790), Pētera Bīrona mazgadīgais dēls
 princese Šarlote Friderike (Charlotte Friederica Biron, 1789—1791), Pētera Bīrona mazgadīgā meita

 Atsauces 

 Ārējās saites 
 Jelgavas pils lapa

Kategorija:Jelgava
Kategorija:Kapsētas Latvijā
Kategorija:Kurzemes un Zemgales hercogiste
Kategorija:Jelgavas vēsture